《元正后雪霁过邻曲》
元代·邓雅

晴岫消冻雪，春郊布熙阳。嘤嘤幽鸟鸣，静听如调簧。

兴怀访故交，徐步登前冈。石窦通泉脉，林隈散梅香。

稍欣得胜地，复喜升华堂。交庆遇岁始，共语思时康。

愿言课孙子，读书力农桑。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。